Magda Casamitjana: Hora 25 a Roses: "Les oigo des de Madrid"\nHora 25 a Roses: "Les oigo des de Madrid"\nDilluns vam tenir l'honor d'acollir el programa Hora 25 que l'Àngels Barceló condueix a la Cadena SER i que s'emet per tot Espanya. La SER està de gira amb la campanya I+D, Ideas por Descubrir i fa els programes des de les localitats que innoven en temps de crisi. La Cadena SER es va fixar amb Roses per la creació d'una entitat publico privada de promoció turísitca, l'Estació Nàutica, i pel projecte que estem treballant amb el Bulli.\nEl programa de la Barceló, que té una audiència mitjana de 1.450.000 oients, es va fer des d'un Teatre Municipal ple de gom a gom, tot i la tramuntana que bufava dilluns. Precisament, en el vídeo que adjunto, fet per Guia de Roses, se n'hi fa especial referència i també la tramuntana també va servir perquè l'amic Juli Soler definís sense voler l'objectiu de fer aquest programa a Roses (vegeu el minut 10.40 del vídeo)\nAquest és era l'objectiu, que tot Espanya coneixes les marevelles de Roses, el Patrimoni Cultural, Natural i Gastronòmic que tenim, els pilars de la nostra projecció, allò que ens ha de conduir a la tan anhelada desestacionalització, augmentar la ocupació laboral i assolir els més alts estàndards de qualitat turística.\nMoltes gràcies a totes les rosinques i rosincs que us vareu apropar al TMR dilluns , a aquells que el vau escoltar des de casa i a totes aquelles persones d'arreu de l'Estat que ens heu fet arribar la vostra satisfacció d'escoltar aquest programa des d'allà on viviu. A tots, moltes gràcies.\nSi us vàreu perdre el programa o el voleu tornar a escoltar, ho podeu fer-ho des d'aquí:\nLas 21:00 - (25/10/2010)\nEtiquetes de comentaris: espai ciutadà, espai cultura, espai gastronòmic, espai innovació, espai sostenible, espai turisme


Partida de Scrabble Familiar, Biblioteca Tecla Sala L'H - FISC\nPublicat per admin el maig 22, 2017 maig 22, 2017\nT’apuntes a la propera PARTIDA DUPLICADA D’SCRABBLE? ^_^\nAquest mes tindrà lloc el dissabte 27 a les 12h i hem de buscar paraules relacionades amb un tema tan important com és els dels INFANTS REFUGIATS. Ens solidaritzem amb la seva situació i volem que se solucioni ja.\nI sortejarem un joc de Scrabble d’entre tots els nens i totes les nenes que hagin participat al Concurs del BIBLIOANAGRAMA! (Pregunta’ns-ho!)\nActivitat a càrrec de Club de Scrabble de l’Hospitalet de Llobregat, l’Hescarràs.


Quines són les diferents especialitats en Educació Infantil\nFa uns dies et parlàvem de les diferents especialitats que té la branca d’Auxiliar d’Infermeria. Avui, en les properes línies, t’explicarem el mateix, però en aquest cas sobre les especialitats en Educació Infantil. Abans de començar, és molt important que sàpigues que per dedicar-te a aquesta professió has de tenir una especial vocació per tractar amb els nens. Al cap i a la fi, és essencial saber que és un ofici en el qual s’està amb nens des del seu naixement fins a, pràcticament, els sis anys, i és l’etapa més important de tota la seva infància. És per això que, les persones que es dediquin a l’educació infantil han de ser conscients d’on estan i de la responsabilitat que té el fet de tenir cura d’uns nens tan petits, tenint en compte el cas de cada un d’ells i les dificultats que es puguin presentar en un moment determinat. Per això, avui, et parlarem de quines són les diferents especialitats que té aquest sector i et mostrarem detalladament en què consisteix cadascuna d’elles. A més, et vam informar que en Linkia FP comptem amb un Grau Superior en Educació Infantil a distància. Un cicle formatiu en què aprendràs a programar i avaluar els processos educatius i d’atenció a la infància i a preparar i desenvolupar les activitats que estan destinades als hàbits i necessitats bàsiques dels nens. Estàs preparat? Perquè t’ho expliquem tot, a continuació.\nEspecialitats en Educació Infantil\nSi tens clar que vols dedicar-te a aquest àmbit, heu de tenir present per endavant quines són les diferents especialitats que existeixen i que, per tant, hauràs d’aprendre per poder dedicar-t’hi. Atent!\nL’objectiu principal d’aquesta especialitat en educació infantil és que els experts en aquest sector aprenguin les majors competències sobre l’idioma perquè els nens, des de ben petits, puguin tenir coneixement sobre una altra llengua diferent de la seva nativa. D’aquesta manera, aquells professors/es que aprenguin l’idioma, obtindran un gran nivell per així brindar als nens l’oportunitat que coneguin la diversitat cultural.\nDe la mateixa manera que la llengua anterior, aquesta especialitat en Educació Infantil ofereix la possibilitat que els futurs treballadors obtinguin el coneixement més gran sobre la llengua estrangera, de manera escrita i oral, per aconseguir la màxima formació possible i així poder oferir-la als més petits.\nL’alemany és un altre dels idiomes més comuns a aprendre per part dels nens. El professor/a que aprengui aquesta llengua serà capaç de proporcionar les habilitats comunicatives necessàries sobre la mateixa i ensenyar als nens tot el que necessiten saber sobre ella, perquè puguin desenvolupar el seu potencial après en un futur.\nAquesta especialitat en Educació Infantil és molt important per als nens, ja que en una etapa com és la infància, és essencial que coneguin el funcionament del seu cos i el coneixement dels diferents esports per aplicar-los en la seva vida personal fora de l’escola. És per això, que els professionals de sector, han de tenir constància de comprendre els principis bàsics sobre això per posteriorment poder ensenyar als nens tot el que han de saber.\nDurant l’etapa d’Educació Primària, una de les assignatures que s’imparteix és Música. Potser, hi ha persones que no sàpiguen la importància que té estudiar això a l’escola, però, però, té una cosa molt rellevant. I això fa referència a el fet de desenvolupar l’atenció, la concentració, la memòria, la tolerància, l’autocontrol i la sensibilitat d’un nen, que el desenvoluparà tocant un instrument, però que també li servirà de gran ajuda de cara al seu futur.\nAquesta especialitat en educació infantil és primordial. Cal tenir en compte que hi ha nens amb dificultats a l’hora d’aprendre, o problemes de capacitat intel·lectual, entre moltes altres deficiències. És per això, que els futurs mestres han de ser conscients dels diferents casos que es poden presentar en els nens per saber com tractar amb ells i com fer perquè puguin dur a terme la seva etapa acadèmica de la millor manera possible.\nDe la mateixa manera que hi ha nens que tenen algunes dificultats amb el seu procés d’aprenentatge, també n’hi ha amb problemes de parla o d’audició. Per aquesta raó, el paper essencial del professor/a serà intentar dur a terme el seu desenvolupament del llenguatge i de la parla de la forma més correcta perquè puguin estudiar adequadament, malgrat les seves dificultats per aprendre en comparació a la resta de nens.\nI això és tot. Esperem que hagis pogut conèixer una mica més sobre l’educació infantil i les seves especialitats perquè acabis de decidir-te si aquesta especialitat és a la que et vols dedicar en el teu futur professional. Si ho tens clar o, per contra, tens molts dubtes, pots contactar amb nosaltres perquè t’expliquem tot allò que necessites saber sobre el cicle formatiu que impartim i puguis decantar definitivament per ell. No dubtis a trucar-nos i t’explicarem tot amb detalls!\n« Què és la farmàcia hospitalària i la seva importància\nRequisits per estudiar Turisme »


Teràpia Integrativa | Teràpia Integrativa a Granollers – La Roca del Vallès\nEn quins casos em pot ajudar?\nPer què escollir Teràpia Integrativa envers altres mètodes terapèutics?\nSi faig sessions de Teràpia Integrativa què aconseguiré?\nÉs molt llarg el procés terapèutic?\nEs tracta d’un mètode terapèutic que integra eines de provada eficàcia que permeten abordar l’ésser humà en la seva totalitat: Respiració Conscient, PNL, Coaching, Teràpia Gestalt, Rebirthing, Pensament Sistèmic / Psicogenealogía i Fenomenología. Tot i la combinació de diferents tècniques, els terapeutes integratius disposem d’una o dues eines que utilitzem preferentment. En el meu cas són la PNL i la Respiració Conscient.\nLa Teràpia Integrativa està adreçada a tot tipus de persones que vulguin tenir una millor qualitat de vida. Segons l’Organització Mundial de la Salut, la salut és un estat de benestar complet a tots els nivells: físic, mental, emocional i espiritual. La Teràpia Integrativa tracta aquests nivells energètics de manera global.\nPer tant, s’aconsegueixen molt bons resultats en casos de:\nEstrès, ansietat, tristesa, estats depressius\nConflictes amb altres persones o amb un mateix\nInsatisfacció personal amb la vida\nProblemes de salut en general, malalties psicosomàtiques\nBloquejos físics i emocionals\nBloquejos de caire econòmic\nBloquejos de caire sexual\nSituacions negatives repetitives a la vida\nBloquejos en la consecució d’objectius\nPors, inseguretats, indecisió, culpabilitats, complexos\nI en qualsevol altre aspecte de la nostra vida que no ens permeti viure en plenitud i que vulguem millorar.\nEl fet que la Teràpia Integrativa integri diverses disciplines permet completar un procés de sanació a tots el nivells: físic, mental, emocional i espiritual. Algunes tècniques terapèutiques porten el client al passat, on s’enfoquen a trobar la causa del problema. Conèixer la causa n’aporta comprensió, però no el soluciona. Altres situen el client al present, sense tenir en compte bloquejos del passat que poden dificultar-ho. Altres s’enfoquen en el futur i aconsegueixen una solució, moltes vegades temporal, a un únic problema molt concret. La Teràpia Integrativa és conscient que l’individu el formen vàries realitats. La nostra situació present és el resultat de les nostres experiències passades. El passat porta molta càrrega emocional. Es mira què hi ha al passat que bloqueja el client i no el deixa situar al present. Un cop sanat i integrat, se situa el client al present i se li donen eines per a encarar el futur. Es centra en la solució, no en el problema.\nEs tracta d’una teràpia centrada en el client en què es contemplen dos conceptes clau: Recursos i Responsabilitat. Tothom té, almenys potencialment, tots els recursos necessaris per a viure en plenitud i aconseguir els seus objectius. Per això cal responsabilitzar-se de la situació en la qual un es troba i preguntar-se: què puc fer jo per canviar aquesta situació? I si no es pot canviar, com puc afrontar-la millor? El terapeuta guia i acompanya el client per tal que trobi ell mateix les solucions al seu problema. Si busquem culpables ens col·loquem en una actitud de víctima que ens esclavitza i no ens deixa avançar. La responsabilitat ens dóna poder sobre la nostra vida.\nSI FAIG SESSIONS DE TERÀPIA INTEGRATIVA, QUÈ ACONSEGUIRÉ?\nDurant les sessions de Teràpia Integrativa la persona aconsegueix responsabilitzar-se de la seva situació, obtenir una nova mirada i trobar en el seu interior els recursos que la porten a la comprensió, l’acceptació i la resolució del seu problema. L’ús de la Respiració Conscient Connectada fa que el client integri el procés treballat durant les sessions. Tot plegat porta a una obertura de consciència i a una transformació personal que condueixen cap a la salut, l’harmonia i el benestar.\nLes sessions de Teràpia Integrativa no s’eternitzen. Habitualment són processos que duren entre 10 i 15 sessions, tot i que 2 o 3 sessions ja poden aportar importants beneficis a la persona. Un cop acabat el procés, si es desitja, es pot anar fent un manteniment periòdic.\nLes sessions de Teràpia Integrativa duren dues hores, fet que permet aprofundir i fer un bon treball. Normalment una sessió està estructurada en tres parts:\nPrimera part: s’estableix un objectiu per a la sessió: què vols aconseguir en la sessió d’avui? Es van treballant petits objectius a cada sessió. És com anar desfent una corda de nusos fins que queda alliberada.\nSegona part: es realitza un treball amb una de les diferents tècniques que conformen la Teràpia Integrativa: PNL, Coaching, Teràpia Gestalt, Rebirthing o Pensament Sistèmic / Psicogenealogia. Aquests treballs es realitzen en bona part amb els ulls tancats. D’aquesta manera s’aconsegueix una millor comunicació entre els dos hemis-feris cerebrals. Això fa que la comunicació entre la nostra part conscient (dominada per l’hemisferi cerebral esquerre) i la nostra part subconscient (dominada per l’hemisferi cerebral dret) sigui eficaç. Això ens permet, d’una banda, portar a la consciència records i traumes del passat, transformar-los i tornar-los a emmagatzemar a l’inconscient un cop sanats; d’altra banda, ens permet accedir a recursos dels quals no som conscients. Durant el treball apareixen comprensions, acceptació i recursos de solució.\nTercera part: Sessió de Respiració Conscient Connectada. El client s’estira a respirar entre 20 minuts i una hora i se li van marcant diferents ritmes de respiració. Així s’aconsegueix integrar el treball fet durant la sessió, de manera que queda ben enregistrat al subconscient. Si el problema torna a aparèixer més endavant, ho farà en un altre nivell. També permet que aflorin bloquejos dels quals el client no era conscient.


EL BLOG DE FRANCESC FOS: Un empat i gràcies\nPublicat per Francesc a 22:47\nA veure si diumenge guanyeu a "La Bombonera" al Lloret (tot un històric) i continueu en la bona línia. Et felicito per la imparcialitat a l'hora de fer la crònica del partit de Sant Cugat i relatar les jugades polèmiques. Ets tant bon tio "dins del camp" com amb la "ploma" a la mà (jajajaja). A vegades penso que si tinguessis més "mala llet" igual estaries jugant a Tercera o Segona B.\nCanviant de tema, com veus els problemes musculars que han provocat tantes lesions a "Can Barça"? No escalfen bé abans dels partits? No s'entrena bé o entrenen poc? Causa psicològica deguda a l'stress o a la gran pressió sotmesa? Casualitat? Toquem fusta i esperem que no arribi la plaga de lesions de defenses a l'Olesa!!\n4 d’octubre de 2007, a les 0:03\nJa saps que si alguna cosa que tinc és que no venc fum, intento fer les cròniques de la manera més objectiva possible. Ja saps que mala llet no n'he tingut mai i no en tindré ara quan estic a prop dels 30,:-).\nEn quan al tema de jugar, he estat molt anys a Vilafranca, algun en el qual vaig desconectar a Molanta i ara estic content jugant a Olesa, hi ha molts bons companys i això és bàsic, però el futbol també satura i a lo millor aquesta és la última temporada al "futbol professional" que dic jo.\nPel que fa al Barça, espero que siguin casualitats que es donen. Vam tenir fa anys els genolls, ara les rotures. Per sort es para la lliga i almenys es guanyarà una setmana i a més el temps passa molt ràpid i no ens adonarem i ja jugaran els lesionats.\nMira, tu saps que jo escolto molt les radios que parlen del Barça però quasi cap dels periodistes que parla ha jugat mai a futbol, tots en saben i parlen a posteriori de les coses: si el toure yaya és un tronc(quan el van fitxar) i ara tots el veuen insustituible; si l'equip va malament és que falta un Ten Cate que foti mala llet; si es guanya sense el Ronaldinho, debat per si ha de jugar o no quan torni; si hi ha lesions, és que no entrenen o no escalfen bé;si el Laporta fot canya als jugadors, que aiò no ho pot dir un president; que si el codi intern no l'apliquen, perquè el tenen; si l'iniesta és suplent és que no hi ha dret; i ara tots parlaran de les lesions com si fossin preparadors físics i fisioterapeutes. Sempre s'ha de tenir alguna polèmica oberta i parlar i parlar.M'entens?\n4 d’octubre de 2007, a les 23:35


Barcelona gasta 108.000€ en una campanya de Risto Mejide que envia llibres a Trump\nJunqueras diu a la BBC que hi ha vida més enllà de Puigdemont Carlota Camps\nL’empresa publicitària de Risto Mejide, After Share, s’encarregarà d’una campanya de l’Institut de Cultura de Barcelona (Icub) per fomentar la lectura. Es tracta de demanar a bibliotecaris i llibreters de Barcelona que triïn dos llibres per enviar-los al president dels EUA, Donald Trump, amb l’argument que ningú no "necessita obrir la seva ment" tant com ell. Tot plegat quedarà enregistrat en un documentari. L’eslògan és “Barcelona Ciutat Llibre”, un joc de paraules amb “Lliure”.\nL’Icub depèn del tinent d’alcalde socialista Jaume Collboni, a qui Mejide va fer la campanya electoral (la del “#nofotem”) a les municipals del 2015. Aquelles eleccions, el PSC va passar d’onze regidors a quatre i de segona a cinquena força política del consistori. Collboni i Mejide no han amagat mai la seva bona relació. Aquesta selfie d’ambdós (on hi ha també el llavors president del Barça, Sandro Rosell, i el seu cap de gabinet, Gerard Guiu) el va piular el mateix Risto:\nFriends will be friends… pic.twitter.com/0CdjNuJjYZ\n— Risto Mejide (@ristomejide) 13 d’agost de 2014\nLa campanya de lectura tenia un pressupost de licitació de 133.100,00 € (IVA inclòs). After Share se l’ha endut amb una oferta de 108.000,02 €, la segona més barata.\nL’empresa de Risto Mejide va guanyar de molt a les altres sis competidores en l’anomenada “proposta tècnica” que, a diferència de l’econòmica, és valorada per un comitè d’experts de forma més subjectiva. La “proposta econòmica” donava fins a vuit punts, la tècnica fins a dotze. After Share va obtenir 19,29 punts de 20 possibles. El següent competidor en va fer 14,98.\nUna mostra de la idea de l'agència de Mejide\nAquesta campanya de promoció de la lectura ha aixecat unes quantes crítiques, tant perquè el document en què es presenta conté nombroses faltes d’ortografia com pels dubtes que suscita respecte al seu objectiu: que els barcelonins llegeixin més.\nEl regidor de Cultura del PDeCAT, Jaume Ciurana, n'ha demanat la retirada "i que se'n programi una altra consensuada amb el sector del llibre". La campanya és “frívola i infantiloide", ha afegit.\nEl Gremi de Llibreters de la ciutat, un dels convocants de la campanya, també rep. Editorials independents han posat en solfa la campanya per polititzada.\nDemà es parlarà d'això: https://t.co/pIx56hlsA6\nA casa ja ens hi hem posicionat aquest migdia. pic.twitter.com/FdZ4S36nJw\n— Isabel Sucunza (@IsabelSucunza) 10 de maig de 2017\n@IsabelSucunza No em puc creure que sigui veritat. Tan, però tan rucs, són?\n— Teresa Amat (@TeresaAmat) 10 de maig de 2017\nVegin aquí els detalls de la campanya de Mejide per al foment de la lectura. Aviso: qualitat lingüística que clama al cel, a més. #onfire https://t.co/MVX1ooeU7W\n— tina vallès (@tinavalles_) 10 de maig de 2017\n@adakleinFortuny Trump. Open your mind. No podré dormir.\n@tinavalles_ @adakleinFortuny Open your as ja s'ha dit?\n— Adrià Pujol Cruells (@AdriPujol) 10 de maig de 2017\n@tinavalles_ @AdriPujol Fills de puta. I nosaltres matantnos per 10.000€ p fer recerca. Vaig a cremar containers i torno.\n— Ada Klein Fortuny (@adakleinFortuny) 10 de maig de 2017\nI Mejide, quants llibres ha llegit? La seva visió és oberta? Li ha servit llegir per a tenir una visió més oberta?\n— Joan Safont (@joansafont) 10 de maig de 2017\nBarcelona envía un cargamento de Fanta a Trump.\n— Gabriel Rufián (@gabrielrufian) 11 de maig de 2017\nInsultar barroerament un dirigent estranger, en nom de Barcelona, només pot sortir de la ment de persones prepotents i profundament estúpides. O hi havia alguna intencionalitat oculta? Collboni, dimissió!\nCollbonis, Mejidos i Gremis: S.O.S\nGràcies a tots aquells que s´han oposat a aquesta infame campanya i han esbombat la notícia perquè l´opinió pública pogués reaccionar (i constatar, un cop més, en mans de qui estem, a Barcelona). Darrerament, els gremis d´editors i llibreters s´estan, també, cobrint de glòria!! Dimiteix la secretària del Gr. d´Editors per la genuflexió obscena que es va fer a SSS, que intentava apropiar-se de la festa de Sant Jordi, i ara dimiteix la tresorera del Gr. LLibreters x aquesta tèrbol\nNo m'agrada cap d'ells, però entre Trump i Putin, estic amb Trump; entre Netanyahu i Al Àssad, estic amb Netanyahu; entre Hwang Kyo-ahn i Kim Yong-in, estic amb Hwang Kyo-ahn, ... Per què, perquè els primers són mandataris de països democràtics, i seran rellevats en unes eleccions. Si voleu enviar llibres per obrir la ment dels sàtrapes del món, em sembla que no trobareu prou containers al port.\nEns hem de creure aquesta noticia? On és la crisi? la crisi dels molts a Barcelona que els ajudaria a arribar a fi de mes i aquest personatges tiren els diners per fer-se els interessants i aguts mentals i aconsegueixen el contrari. Són com nens, els posen una gorra i creuen ser mariscals de camp. Foten pena.\nEl gremi de llibreters s'està cobrint de merda. El dia de Sant Jordi acceptant la presència de la Soraya en un acte on no se l'havia invitada, (amb la digna excepció de la Sra. Isabel Martí que va dimitir). Ara col·laborant amb una maniobra barroera de l'espanyolisme per a minar els suports internacionals cap la Independència de Catalunya. Es nota que el gremi aquest té a la presidència un sicari dels Lara.\nPhil Phillips, 2\nHas resucitado, Phil? La primera vez que leo algo tuyo con una buena dósis de normalidad mental. ¿Quié ta ha dictado el texto?\nAda Clos de Collboni\nAmb Collboni, la Colau ja no es res mes que una cuca bessona del gran Joan Clos, el més brillant discapacitat del PSC, partit de quinquis i lladres com el Echaniz, la parejita feliz del quinqui ICETA, BAILANDO Y ROBANDO eternamente\n@jaumecollboni : retira la campanya... i compra llibres per les biblioteques escolars!!! I dimiteix!\nEl sr Trump evidentment no es un exemple de politicament correcte, pero aquests personatges liliputiencs es pensen que fent gracies patoses, pagades amb els nostres impostos , es situen en una posicio de superiorritat moral.aquesta es la veritable cara de la falsa esquerra no treballar i fer servir el diner public per politiques sectaries. Res a veure amb la esquerra que defensava els obrers i lluitava contra Franco\nCalen dimisions al "Lobi&Colau". Ni cultura, ni humils, ni infants, ni res de tot aixó. La ciutat al servei dels interessos personals, de classe espanyola, de bàndol; creant, amb els diners de tots, problemes a altres països. Incapaços de fer res a l'estat, enfrontant-se ambs els cacics borbònics castellans, el "Lobi&Colau" es dedica a treure el prepotent que hi ha darrere del Collboni&Colau&Pisarello de torn. Dimissió!


Sis anys de presó per apunyalar un veí que parlava per Internet amb la seva dona - El Gerió Digital\nEl processat ha reconegut que li va clavar una navalla al coll i a l'altura de les costelles\nDimecres, 14 de maig de 2014 17:38h\nKhaled Kasimoune, al banc dels acusats de l'Audiència de Girona © ACN\nFiscalia i defensa han pactat una pena de 6 anys de presó per a un acusat d'apunyalar un veí d'Empuriabrava, Castelló d'Empúries (Alt Empordà) després de recriminar-li que estigués en contacte amb la seva dona per Internet. Inicialment, Khaled Kasimoune s'enfrontava a 9 anys de presó per delicte d'homicidi en grau de temptativa. Aquest dimecres, el processat ha admès els fets i han acordat rebaixar-li la pena.\nKasimonune ha reconegut que el 8 de maig del 2013 va anar a buscar la víctima a casa seva, al sector Alberes comercial, armat amb una navalla amb una fulla de nou centímetres i que li va clavar dues vegades, una al coll i l'altre a l'altura de les costelles. Khaled Kasimoune, d'origen algerià i en situació irregular al país, ha reconegut que el 8 de maig del 2013, cap a un quart de deu de la nit, va anar fins a casa de la víctima. Segons ha reconegut al judici que s'ha fet aquets dimecres a la secció quarta de l'Audiència de Girona, quan el va anar a buscar duia una navalla de nou centímetres perquè tenia intenció de matar-lo. El motiu és que sabia que estava en contacte amb la seva dona a través d'Internet.\nQuan va arribar a casa la víctima, li va recriminar que parlés amb la seva esposa i, després, li va clavar la navalla una vegada al coll i una altra al costat. Va ser precisament la dona de l'acusat, que estava a la mateixa finca, qui va sentir els crits de la víctima i va avisar els Mossos d'Esquadra. Dos agents van anar fins al lloc i van detenir l'autor de l'agressió.\nLa víctima va patir ferides i va estar dos dies ingressat a l'hospital. Fiscalia i defensa han acordat una rebaixa de la pena per un delicte d'homicidi en grau de temptativa i demanen ara una pena de 6 anys de presó.\nEn relació a la possible expulsió del país del processat, la lletrada de la defensa ha explicat que es resoldrà en l'executòria de la pena de presó.


El TSJC torna a investigar Torra per desobediència per la pancarta dels presos\nBarcelona. Dilluns, 3 de febrer de 2020. 14:17\nActualitzat: Dilluns, 3 de febrer de 2020. 14:23\nQuan encara està pendent de presentar el recurs per la condemna de 18 mesos d'inhabilitació per desobediència, el president de la Generalitat Quim Torra torna a ser investigat per aquest mateix delicte pel Tribunal Superior de Justícia de Catalunya. En aquest cas és per no haver retirat del balcó del Palau de la Generalitat la pancarta en favor dels presos polítics el 23 de setembre passat, tal com li va ser requerit pel propi TSJC.\nL'origen de la investigació està en la denúncia presentada per Impulso Ciudadano contra el president Quim Torra per la pancarta en favor dels presoso polítics que lluia al Palau. El 23 de setembre passat la sala cinquena del contenciós administratiu del TSJC va donar 48 hores per retirar-la. No va ser fins el 27 de setembre que la van treure el cantautor i exdiputat Lluís Llach, l'actriu Sílvia Bel, el periodista i exdiputat Antoni Baños i la portaveu de Somescola, Teresa Casals.\nEl TSJC ha acordat designar com a instructor del procediment el magistrat Carlos Ramos.\nEl desembre passat el TSJC va condemnar a divuit mesos d'inhabilitació el president Quim Torra per un delicte de desobediència, condemna per la qual ha perdut la seva condició de diputat del Parlament en compliment d'una instrucció de la JEC i quan encara no hi ha sentència ferma, ja que el president encara no ha presentado recurs davant del Tribunal Suprem. El seu lletrat, Gonzalo Boye, té previst fer-ho al llarg d'aquesta setmana.


Notícies - Dos detinguts per robatoris amb violència i intimidació al carrer\nEls Mossos els vinculen a tres robatoris a Sant Cugat, d'una bicicleta i de dos mòbils\nImatge d'axriu / Foto: Cugat Mèdia (Lluís Llebot)\nel 27/juliol Anna González Societat PDF\nEls Mossos d'Esquadra han detingut dos joves per dos robatoris amb violència i intimidació a carrers de Sant Cugat i la sostracció d'una bicicleta. Els fets van succeir dijous passat, quan un home va alertar els agents que havia patit un robatori d'un mòbil al carrer. Els dos presumptes lladres van ser localitzats prop de l'estació de Ferrocarrils de la Generalitat de Catalunya, retinguts pels vigilats, després de saltar la tanca sense bitllet i haver robat, presumptament, també una bicicleta. També se'ls atribueix un tercer robatori d'un mòbil a la via pública. Els dos detinguts van passar a disposició del jutjat de Guàrdia de Rubí per aquests fets i han quedat en llibertat amb càrrecs.\nEl primer robatori va tenir lloc al carrer de Sant Esteve amb la plaça de Pep Ventura. La víctima va explicar als agents que els dos joves li havien fet una empenta i aprofitant la inestabilitat li havien sostret el telèfon i unes ulleres graduades.\nAmb la descripció dels autors, els agents van iniciar una recerca per la zona que va culminar prop de l'estació. Allà, els vigilants de seguretat tenien retinguts dos nois que coincidien amb la descripció. En arribar al lloc els van explicar que els joves acabaven de robar una bicicleta que estava ancorada al carrer i que havien accedit a la via del tren saltant la tanca sense bitllet.\nUna vegada a la comissaria per fer la identificació, l'home que havia patit el robatori violent del mòbil, i que es trobava a les dependències policials posant denúncia, va reconèixer els joves.\nPoc després, una dona va anar a denunciar a comissaria que uns joves, aquell mateix dia, s'havien apropat a ella quan caminava pel carrer de Josep Anselm Clavé i li van fer una empenta que la va desestabilitzar sense arribar a caure. Quan va reaccionar, es va adonar que els joves havien aprofitat per robar-li el telèfon mòbil.\nEls agents van notar que la forma d'actuar era la mateixa que havien utilitzat els detinguts i li van mostrar unes fotografies a la víctima, que va reconèixer als joves.\nEls dos han quedat amb llibertat amb càrrecs, després de quedar detinguts i passar a disposició judicial.


Doctor en Economia, Empresa i Finances per la Universidad Camilo José Cela (UCJC). Llicenciat en Ciències Econòmiques i Empresarials per la Universitat de Barcelona (UB). Director del Màster Universitari en Administració i Direcció d'Empreses de l'Euncet Business School (UPC). Director de l'Institut de Formació Directiva de Barcelona (IFD). Consultor d'empreses. Assessor d'empresa familiar.\nEnginyer Industrial per la Universitat Politècnica de Catalunya (UPC). Enginyer Tècnic Industrial en Electricitat i en Mecànica per la UPC. Llicenciat en Dret per la Universitat Oberta de Catalunya (UOC). Àrbitre del Tribunal Arbitral Tècnic de Catalunya (TATC). Director Grup de treball Seguretat Industrial dels Espais de les Comissions d'Enginyers (EIC). Experiència de 30 anys en direcció de projectes i en manteniment. Actualment, responsable d'Enginyeria Legal en Transports Metropolitans de Barcelona (TMB). Autor de "Manteniment legal" i "Construcció legal" d'editorial TEBAR.


Enviar aquesta notícia per e-mail Imprimir aquesta notícia politica 14. 07. 2011 Compartir a Twitter Compartir a Facebook\nAmb el suport d'ICV-EUIA\nLa portaveu de CIU a L'Hospitalet i diputada al Parlament, Meritxell Borràs, ha presentat una proposta de resolució transaccionada amb ICV-EUIA demanant al Ministeri de Foment que reconsideri la seva decisió de paralitzar el soterrament de les vies del tren a L’H.\nMeritxell Borràs està satisfeta perquè aquesta qüestió hagi arribat també al parlament: “que aquesta voluntat vagi més enllà de l’àmbit municipal i es visqui també al Parlament de Catalunya”.\nAmb aquesta proposta, s'insta al ministeri de Foment a estudiar la realització de les obres de millora, tant a l'estació de Bellvitge com en l'accés als ponts que travessen la línia de ferrocarril de Vilanova en el seu pas per la ciutat, i que serveixen de comunicació entre Bellvitge i el Gornal.\nLa portaveu municipal de CiU, ha indicat que el Govern de Catalunya sol•licitarà al Govern central que el soterrament de les vies a L'Hospitalet sigui ben aviat una realitat.\nBorràs ha valorat el consens que, respecte d'aquesta qüestió, hi ha en sí del govern municipal amb el suport de les forces polítiques i el conjunt de la ciutadania al voltant de la plataforma ‘L'Hospitalet Sense Vies’.\nEl Ple aprova una moció conjunta per demanar el soterrament de les vies\nProhibits els desplaçaments i la circulació al carrer entre les 22h i les 06h


50 anys de l’entremès del Ball de Diables en català - Ball de Diables de Vilafranca\nL’any 1968 podem dir que va ser un any de canvis a la Festa Major. Des de la incorporació de dos capgrossos, l’Humbert i Roseta, la desaparició temporal del Ball de Panderos, o la creació del Ball de Panderetes. Però hi ha una altre canvi que potser ha passat més desapercebut: el nou entremès, totalment en català, del Ball de Diables.\nFins aleshores, a Vilafranca s’havia representat un entremès totalment diferent. Aquest seguia un model similar als entremesos que es conserven amb el model penedesenc (Sant Quintí, l’Arboç, Sitges, Torredembarra, El Vendrell…). El text és originari de principis del segle XIX, després de la Guerra del Francès, com podem veure en la transcripció que va fer Claudi Mas i Jornet l’any 1895, ja que en conté multiples referències.\nL’entremès, comptava amb uns personatges de clara influència militar, segurament degut a les guerres que van ocórrer durant aquell període, com la Guerra del Francès i les guerres carlines, i representava la lluita entre el bé i el mal, on els diables sortien derrotats per l’Àngel i l’Arcàngel Sant Miquel. Així que teniem un seguit de personatges que encara es conserven, com el Llucifer, la Diablessa i l’Arcàngel Sant Miquel, però d’altres desapareguts com l’Alferes, el Borró, el Llicenciat, el Porrer i l’Àngel.\nEl Ball de Diables de Vilafranca l’any 1890. Hispanic Society de NY. Foto de Josep Maria M Cañellas.\nAmb el pas dels anys, aquest entremès antic es va anar deteriorant, hi havia parts que no s’entenien, a més, contenia una barreja de parts en català i castellà, essent-ne el castellà la llengua majoritària.\nAixí arribem a l’any 1968, en aquella època, els components del ball eren collidors de raïm que estaven a Vilafranca per treballar a la verema, excepte un petit grup de balladors vilafranquins. Aquell any però, el Parrilla, decideix rejovenir el ball, i se’n van fer càrrec un grup de joves vilafranquins que el van transformar completament, “Els Rosakis”. Van canviar els vestits, tot introduint la capa, i van escriure un nou entremès completament en català que és el que es recita actualment.\nLa colla dels Rosakis, representant el nou ’entremès.\nAquest nou entremès, introdueix nous personatges com el Pelegrí i els set pecats capitals, però manté el Llucifer i la Diablessa. L’argument gira sobre el Llucifer que vol fer caure l’home en la temptació del pecat, i amb els consells de la diablessa, envia els diables a temptar la humanitat (simbolitzada per el Pelegrí), aquest cau a la temptació, però apareix l’Arcàngel Sant Miquel per salvar-lo de les forces del mal.\nDoncs enguany celebrem els 50 anys d’una transformació que ens va portar un entremès en català i que va ajudar a mantenir i reforçar el Ball de Diables i convertir-lo en l’entitat que és en l’actualitat.


Cerca totes les ofertes d'hotels a Sandager Entrada:\nOne-Bedroom Holiday home in Gråsten...Habitacions per nit per només Holiday Home Gråsten with Sea View 07...Habitacions per nit per només Holiday Home Gråsten with Patio 06...Habitacions per nit per només Més zones a Grasten\nEssent una localització molt desitjada, Sandager és el lloc on anar quan es va a Grasten. Amb un gran nombre d'atraccions per descobrir, aquesta desitjable part de la ciutat no deixarà de meravellar-vos. Amb calor i comfort, Sandager és un lloc per a vacances relaxades després d'una setmana de feina. Trobar una bona oferta és fàcil amb Agoda.com, oferint hotels barats a Sandager o qualsevol altra àrea a Grasten. Explori un llistat complet d'allotjaments i trobi el lloc perfecte per a vostè. Empleni les seves dates d'estada i navegui a traves de les millors ofertes d'hotel a Sandager.\nHotels destacats a Sandager, Grasten\nTant si es tracta d'un viatge de plaer com si és de negocis, One-Bedroom Holiday home in Gråsten és...\nHoliday Home Grasten With Sea View 07 (Holiday Home Gråsten with Sea View 07)\nHotels a Sandager: Holiday Home Gråsten with Patio 06\nHoliday Home Grasten With Sea View 07


Cemfis celebra 40 anys de vida fent costat a les persones amb discapacitats - El Web del Mirall.net\nCemfis celebra 40 anys de vida fent costat a les persones amb discapacitats\nUn grup de colomencs i colomenques va fundar l’any 1978 l’associació Cemfis en veure que calia unir esforços per donar resposta a les necessitats de les persones amb algun tipus de discapacitat. Des de llavors tot ha canviat molt, s’han assolit millores quotidianes evidents però encara queda un llarg camí perquè aquest col·lectiu gaudeixi de les mateixes oportunitats i dels mateixos nivells de qualitat de vida que la resta de la població.\nCemfis celebrarà aquest 2018 els 40 anys d’existència i d’acompanyament i servei a usuaris i famílies amb un programa d’actes socials, tècnics, polítics, festius, de trobada i germanor, i sobretot obert perquè tothom qui ho vulgui pugui conèixer la tasca que fa l’entitat a diari. L’entitat també vol implicar l’Ajuntament, “amb el qual hem tingut molts encerts i també alguna discrepància, amb la convicció que treballant conjuntament guanyarien totes les persones de la ciutat”, explica Cemfis en un comunicat.\nTambé el seu president, Javier Rojano, ha escrit una carta especial dirigida a la ciutat. “En aquests 40 anys hem estat capaços d’aconseguir fer una ciutat més accessible per a tots, s’ha fet valer les capacitats de les persones per sobre de les seves discapacitats. Un altre punt important ha estat la inserció laboral, de la qual s’han beneficiat un grup important de persones de la ciutat”, remarca Rojano.\nL’objectiu de Cemfis durant aquest 2018 és fer memòria de les quatre dècades de feina i lluita per aconseguir millorar les condicions de vida de les persones amb algun tipus de discapacitat, que són milers a Santa Coloma, i alhora fer un agraïment públic amb totes les persones i institucions que han donat un cop de mà en el seva ja llarga trajectòria.\nDonem detalls d’alguns dels actes que ja ha programat l’entitat colomenca. El més imminent serà el proper 21 de març, amb una xerrada al Centre Cívic Riu sota el títol La dona amb discapacitat: una mirada amb valor (18 hores). En aquesta cita està anunciada la presència de l’alcaldessa, Núria Parlon, i de la també colomenca Pilar Díaz (Cocemfe Barcelona), entre d’altres ponents.\nRecollim també els actes de mesos posteriors. El 18 d’abril, també al Centre Cívic Riu, es parlarà de com afecta la salut a la discapacitat (18 hores). El 8 de maig s’inaugurarà l’exposició 40 anys de lluita, també a la sala Riu Sud (19h). El 9 de juny es farà un acte institucional al restaurant Ca n’Armengol (21h). El 26 de setembre es plantejaran els reptes de la ciutat vers les persones amb discapacitat (18h, CC Riu).\nJa al mes d’octubre, en una data encara per concretar, es farà una sortida de germanor d’un cap de setmana. El 24 de novembre, a l’Església Major, tindrà lloc un concert coral sota el lema de Cançons contra la violència. Per últim, per acomiadar l’any del 40è aniversari, es farà un sopar de celebració al desembre.


La violència a Jerusalem s'estén fins a la Franja de Gaza amb vint morts - Diari de Girona\nGran augment de la tensió mentre desenes de colons ultranacionalistes recorren els carrers de la Ciutat Santa per celebrar el Dia de Jerusalem\n10·05·21 | 23:56 | Actualitzat a les 15:50\nUna dona palestina plora per la mort de dos dels seus fills a la Franja de Gaza. reuters\nJerusalem viu un moment de gran tensió, i les flames s'estenen des de la Ciutat Santa fins a la resta del territori en l'escalada de violència més alarmant en els últims anys. Després de l'augment dels enfrontaments entre palestins i agents de policia israelians durant la jornada, es va registrar un incendi a l'Esplanada de les Mesquites. Des de Gaza, Hamàs va llançar 6 coets cap a la Ciutat Santa en «resposta a l'agressió de l'enemic a la ciutat sagrada». Allà un atac israelià va causar la mort de vint persones, entre les quals hi havia nou nens, segons el Ministeri de Salut palestí a Gaza. L'Exèrcit va desallotjar el parlament israelià mentre els residents denunciaven haver escoltat explosions.\nAls carrers de Jerusalem la policia va dispersar els grups de sionistes que celebraven el 54è aniversari de la presa de la ciutat. Van sonar les sirenes anti-míssils a la Ciutat Santa per primera vegada des del 2014. «Aquest és un missatge que l'enemic ha d'entendre bé», va advertir Abu Obeida, portaveu de l'ala militar de Hamàs. La facció palestina va amenaçar amb més atacs si Israel torna a envair l'Esplanada de les Mesquites o desallotja les famílies palestines de Sheik Jarrah, a Jerusalem Est.\nCentenars de palestins van resultar ferits en nous enfrontaments amb la policia israeliana a l'Esplanada de les Mesquites de Jerusalem Est, segons la Mitja Lluna Roja palestina. Set d'ells estan greus. Després d'un cap de setmana de violència, els palestins van començar eld ia amb granades paralitzants a l'interior de la mesquita d'Al-Aqsa, un dels llocs més sagrats de l'Islam. Les imatges de runes i sabates abandonades entre el fum van ser el retrat de la profanació en ple mes sagrat del Ramadà.\nA més, aquesta data significativa per als musulmans palestins coincideix amb una altra per als israelians. El 10 de maig de 1967, durant la guerra dels sis dies, Israel va ocupar Jerusalem. La tradicional marxa de les banderes va ser cancel·lada pels organitzadors minuts abans de l'inici. Però els jueus ultranacionalistes ja es trobaven als carrers. Amb la intenció d'evitar una confrontació directa, les autoritats van canviar la ruta planificada per esquivar el Barri Musulmà en el seu camí cap al Mur de les Lamentacions, el lloc més sagrat del judaisme.\nDarrere d'aquest mur, es troba l'Esplanada de les Mesquites -o muntanya del Temple, per als jueus-, on es protegien centenars de palestins a l'espera d'un altre enfrontament amb la policia. Allà hi ha la mesquita d'Al-Aqsa, el tercer lloc més sagrat de l'Islam. Davant aquesta escalada de violència, estava prevista una reunió de Consell de Seguretat de l'ONU a petició de Tunísia. Aquest Ramadà s'ha vist tacat per les creixents tensions entre els palestins i les tropes israelianes a la Ciutat Vella durant les últimes setmanes.\nGairebé cada nit hi ha hagut enfrontaments, però sobretot s'han intensificat arran del desallotjament de famílies palestines del barri de Sheikh Jarrah. En el pla de judaïtzació de la Ciutat Santa, els tribunals israelians han donat als colons la raó en la batalla legal per fer seves les propietats de desenes de palestins.\n«Fora d'aquí, gos!», va cridar un manifestant palestí als diputats ultrareligiosos que van visitar el barri en un gest de provocació . La tensió augmenta a la Ciutat Santa, encenent una flama que ja s'ha estès a Haifa o a la frontera amb la franja de Gaza.


Un error als iPhone permetia d'espiar els contactes\nUn error als iPhone permetia d’espiar els contactes\nLa darrera versió dels FaceTime permetia d'escoltar i veure altres contactes abans que despengessin el telèfon\nUn forat de seguretat de les converses grupals de FaceTime, una aplicació dels telèfons iPhone, permetia d’escoltar i veure les altres persones abans que haguessin despenjat el telèfon. L’errada ha estat comentada àmpliament a Twitter i Apple ha reaccionat impedint les trucades grupals fins que solucionin el problema en una pròxima actualització. Vegeu ací un vídeo d’una periodista que va comprovar l’errada:\nFins ara, quan trucaves algú per FaceTime podies afegir més persones a la conversa abans que l’interlocutor contestés. En fer-ho, el telèfon començava a retransmetre el so de l’altre iPhone sense necessitat de despenjar. A més, la pantalla no mostrava cap indicació que indiqués que el telèfon estava enviant el so captat pel micròfon.\nEl problema encara anava més enllà i podia arribar a mostrar imatges enregistrades per la càmera sense l’expressa autorització del receptor de la trucada. Si la persona trucada volia silenciar la trucada abaixant el volum, el que provocava era que activava la càmera frontal.\nLes trucades grupals de FaceTime es van posar en marxa amb la nova versió del sistema operatiu dels iPhone, l’iOs 12.1, que es va publicar a finals d’octubre. Amb aquesta nova versió, FaceTime permetia de fer videoconferències de fins a 32 persones alhora.


El Força Lleida començarà la pretemporada contra un ACB\nVisitarà el Saragossa durant la primera setmana d’entrenaments\n© El Força Lleida jugarà dos amistosos contra el Castelló.\nL’ICG Força Lleida pràcticament té tancada la pretemporada d’amistosos, que començarà contra un ACB com el Basket Zaragoza, que aquesta campanya passarà a denominar-se Casademont després de l’acord de patrocini firmat ahir amb l’empresa gironina. L’encontre, que podria disputar-se a porta tancada, s’ha fixat per a la primera setmana d’entrenaments de l’equip de Jorge Serna, concretament el 23 o 24 d’agost, al Príncipe Felipe de la capital aragonesa.\nAltres amistosos ja confirmats, a falta encara de dates, seran contra rivals que després es trobarà a la Lliga LEB Or, com l’Osca i el Castelló, equip aquest últim amb què jugarà dos partits, un dels quals el del Barris Nord, que podria ser el Torneig Ciutat de Lleida. L’ICG també disputarà, com a mínim, dos duels corresponents a la Lliga Catalana, en què ha quedat enquadrat al mateix grup que l’Hospitalet i Girona, tots dos de la LEB Plata. Davant dels barcelonins jugarà com a visitant el 5 de setembre (20.30) i el 10 del mateix mes (21.00) rebrà a casa l’equip creat per Marc Gasol. Els dos primers del grup jugaran les semifinals, un objectiu que l’ICG, al ser de més categoria, hauria d’assolir.\nEl de la base, després de passar pel Saragossa, signa el contracte que l’unirà al club per una temporada\nD’altra banda, Marc Martí, que la temporada vinent tornarà a vestir la samarreta de l’ICG Força Lleida després que les dos parts arribessin divendres passat a un acord, va firmar ahir el contracte amb el president de l’entitat, Félix González. Ara, el tècnic Jorge Serna té cobertes vuit de les dotze fitxes de la primera plantilla, que de moment està integrada pels bases Adrián Chapela, Agustí Sans i Albert Lafuente, l’escorta Fernando Sierra, l’aler Miki Feliu i els pivots Ablaye Mbaye, Eric Stutz i Marc Martí. Falta un escorta, un aler i dos interiors.


Cartell Universitat de València amb el logo del Servei d'Esports\nL’activitat esportiva durant el curs acadèmic està molt present entre l’alumnat de la UV, però, i durant l’època d’exàmens? Ara, una de les imatges més representatives en aquesta època de l’any és la de l’estudiantat que s’enfronta a les proves finals de l’any. Hores d’estudi a la biblioteca, a casa… i quin lloc ocupa la pràctica d’activitat física? Té cabuda en la seua planificació?\nPlanificació: hores d’estudi + resta d’activitats\n“La variable clau dels resultats acadèmics és la suma del nombre d’hores que un dedica a estudiar i el conjunt d’activitats que acompanyen a aquest temps d’estudi”, enumera Francisco Pérez González, professor de Psicologia Evolutiva i de l’Educació de la Universitat de València (UV) per a un article publicat en El País, en què indica els “Cinc consells per a organitzar el teu temps abans dels exàmens”.\nBeneficis de l’exercici físic en el pla cognitiu\nPreguntem a Cristina Blasco, professora PDI de la Universitat de València i coordinadora de la Unitat d’Investigació en Rendiment Físic i Esportiu\n(UIRFIDE). Ella ens acosta algunes línies d’investigació existents al voltant de quins són els beneficis de l’exercici físic a nivell cognitiu:\nMajor rendiment en blocs d’estudi:la pràctica de 20 minuts d’exercici físic d’una certa intensitat ofereix un gran benefici entre blocs d’estudi.\nMillora de l’atenció i activació:la capacitat d’atenció i d’activació es beneficia en realitzar exercici físic previ al treball mental. “L’exercici físic realitzat prèviament al mental et provocarà una activació cerebral, augmentarà el flux sanguini”, assenyala Blasco.\nMajor capacitat de retenció a llarg termini: a llarg termini, les persones que fan exercici físic milloren la seua capacitat de retenció. Així doncs, Blasco indica que “l’exercici físic en períodes d’exàmens ajuda a la retenció a llarg termini”.\nEfecte sobre el son, l’efecte mediador.Una bona qualitat del son ajuda en el procés d’aprenentatge. “No és que l’exercici físic et faça més llest perse, però sí que està comprovat que si fas exercici físic dormiràs millor. El son és molt important per a aprendre, de manera que les persones que dormen i descansen bé fixen millor tot el que han fet”, destaca Blasco.\nLluitar contra les hores de ‘cadira’\nÉs clar que estudiar requereix moltes hores de cadira i el cos acaba sentint-se afectat. “Les hores d’estar assegut ens fan molt més mal. Hi ha molt d’estudi sobre els efectes nocius del sedentarisme, i estudiar, per desgràcia, és una actitud sedentària”, diu Blasco i afegeix: “Si t’alces durant un cert temps i fas exercici físic, compensaràs d’alguna manera”.\nFer front a l’estrés\nQueda demostrat que una planificació concorde amb el temps que tenim disponible per a estudiar, descansar i arribar tranquils a l’examen són algunes de les claus per a afrontar amb èxit la prova.\nEn aquesta planificació, un dels objectius és fer front a dos dels grans enemics, l’estrés i l’ansietat. Segons la llei Yerkes-Donson, una ansietat moderada pot arribar a facilitar el nostre rendiment intel·lectual de millor manera que una ansietat baixa, ja que això ens permet que estiguem més alerta i més capacitats per a afrontar imprevistos i situacions concretes. Però si ens enfrontem a una ansietat molt alta, la nostra atenció, concentració i capacitats de memòria es veuran afectades, cosa que pot arribar a bloquejar-nos per complet.\nUna manera de previndre aquesta situació és la pràctica d’algun tipus d’esport. Per què no anar al gimnàs, a una classe grupal o jugar un partit amb gent per a distraure la nostra ment? Reduirem els nostres nivells de cortisol (l’hormona de l’estrés) i a més, amb la pràctica d’activitat física generarem endorfines i tindrem més ànim per a afrontar la nostra jornada d’estudi.\nTinguem molt present això: “El teu cervell pot estar bé, però si el teu cos està malament començaràs a tindre senyals d’alerta”, subratlla Cristina Blasco.


Andorra supera l'avaluació sobre Treball, formació i igualtat d'oportunitats de la Carta Social Europea - FÒRUM.ad\nAndorra supera l’avaluació sobre Treball, formació i igualtat d’oportunitats de la Carta Social Europea\nOn: 25/01/17 18:43\nEl Comitè Europeu dels Drets Socials ha fet públiques, aquest dimecres, les conclusions del 10è informe presentat pel Principat d’Andorra sobre els articles de la Carta social europea relacionats amb “Treball, formació i igualtat d’oportunitats”, referent al període de gener de 2011 a desembre del 2014.\nEl Comitè ha conclòs que de les 15 disposicions analitzades, Andorra ha obtingut 10 conclusions de conformitat, 2 conclusions de no conformitat i en tres altres situacions, el Comitè considera que necessita informacions complementàries per poder avaluar la situació.\nPel que fa a les disposicions de conformitat, corresponen a la política de ple treball, al treball lliure (no discriminació, prohibició de treball forçat, altres aspectes), als serveis gratuïts d’assessorament, al dret a la orientació professional, la formació tècnica i professional, l’accés a l’ensenyament tècnic superior i a l’ensenyament universitari, a l’aprenentatge, a la formació professional de les persones amb discapacitat, al dret de sortida dels nacionals i al dret a la igualtat d’oportunitats i de tractament en matèria de treball i de professió, sense discriminació de gènere.\nLes dues conclusions de no conformitat corresponen al dret a la formació professional, i la utilització plena dels mitjans disponibles, i al dret a les persones amb discapacitat a l’autonomia, a la integració social i a la participació a la vida a la comunitat: Integració i participació de les persones amb discapacitat a la vida social.\nPel que fa al dret a al formació professional, el Comitè considera que el Principat no és conforme ja que segons la Llei, els estudiants han de satisfer una condició de residència de tres anys per demanar una ajuda financera. En aquest sentit, cal matisar aquesta decisió ja que aquesta residència de tres anys tan sols s’exigeix per a la formació professional superior. A més, la formació professional superior que es desenvolupa al país és gratuïta i així doncs ja està fortament subvencionada per a nacionals i estrangers. Finalment, i a diferència de molts països, les beques d’ensenyament superior andorranes són transportables, és a dir que es poden gaudir fins i tot fora de les fronteres andorranes. En aquests casos, els criteris de residència efectiva també s’exigeixen als nacionals andorrans.\nQuant al dret de les persones amb discapacitat a l’autonomia, a la integració social i a la participació a la vida en comunitat, el Comitè apunta que no està establert que la legislació anti-discriminatòria cobreixi els àmbits de l’habitatge, dels transports i de la comunicació. Tot i així, des del Govern es treballa actualment en l’elaboració del projecte de Llei de mesures urgents que ha de resoldre aquesta qüestió. El projecte de llei es troba en tràmit de consulta amb les associacions implicades, i s’entrarà a tràmit parlamentari el més aviat possible.\nAquest text preveu canvis legislatius i modificacions de la Llei d’Accessibilitat, de la Llei d’arrendaments de finques urbanes i la Llei de propietat horitzontal que reforcen la protecció de les persones amb discapacitat en els àmbits de l’habitatge.\nD’altra banda, el Comitè assenyala que no està establert que es garanteixin recursos efectius a les persones amb discapacitat que al·leguin un tractament discriminatori. Amb la finalitat de potenciar les polítiques d’igualtat i no discriminació, el Govern ja va crear el 2015 una àrea específica de Polítiques d’Igualtat, que té com una de les seves missions principals, el tractament, recollida de dades i la promoció de polítiques anti-discriminatòries a tots els seus àmbits.\nEn el marc d’aquesta àrea i perseguint la lluita contra qualsevol acte de discriminació, s’ha creat una Comissió d’experts amb l’objectiu d’elaborar un Llibre Blanc de la Igualtat, durant el primer semestre del 2017, amb la participació de les entitats cíviques i organitzacions, entre les que hi ha les de les persones amb discapacitat. Aquest servirà de base per a l’elaboració de la Llei d’igualtat i no discriminació, que tindrà en compte totes aquelles situacions relatives a les persones amb discapacitat i les seves problemàtiques, establint els mecanismes de defensa contra tot tipus de discriminació i establint les corresponents sancions.\nAixí doncs, el Govern entén que d’acord amb la normativa ja vigent, i un cop s’aprovin aquestes dues noves lleis, en una propera revisió d’aquest article, aquestes no conformitats hauran d’estar resoltes.\nFinalment, hi ha tres disposicions en les que el Comitè considera que no s’ha pogut pronunciar per manca d’informació, relatives a l’orientació, formació i readaptació professionals, a la formació i reeducació professionals dels treballadors adults i a les persones sense treball de llarga durada. Per a aquestes disposicions, Andorra aportarà la informació complementària requerida a fi que es puguin valorar de manera concloent aquests punts.\nPrevious Post: El PS demana els organigrames de FEDA per conèixer els motius del “fort increment de càrrecs directius”\nNext Post: El Govern aprova les tarifes de la ITV per al 2017


Santi Grau s'alça campió d'Espanya d'esquaix amb el Club...\nSanti Grau, a baix a l'esquerra, amb la resta de companys del Club Tennis Sabadell. FOTO: Cedida\nSanti Grau s'alça campió d'Espanya d'esquaix amb el Club Tennis Sabadell\nSanti Grau, capità del Club Tennis Sabadell, ajuda al seu equip a adjudicar-se el Campionat d'Espanya Absolut d'Esquaix de Clubs\nEl santcugatenc Santi Grau, del Club de Tennis Sabadell, ha triomfat en el Campionat d'Espanya Absolut d'Esquaix per Clubs, celebrat a Paterna entre el divendres 13 de novembre i el diumenge 15 del mateix mes, després de guanyar tots els partits que va disputar.\nEn el torneig, que s'havia de disputar al juny a Cuenca, els diferents clubs quedaven enquadrats en dos grups de 6 clubs, dels quals passaven només els 2 primers de grup. Amb això, els sabadellencs van guanyar 4 a 0 tots els partits d'aquesta primera fase.\nJa en les semifinals, el Club Tennis Sabadell es va imposar al CS San Pedro Pinatar per 4 a 0, mentre que en la final va vèncer 3 a 1 al Club Squash Algemesí, aconseguint d'aquesta manera el 4t campionat estatal per clubs en les darreres 5 edicions.\nPer a Santi Grau: "Per a nosaltres representa una gran il·lusió i satisfacció triomfar en el Campionat d'Espanya Absolut d'Esquaix per Clubs. Tot l'equip va respondre molt bé i hem certificat que actualment som el millor club estatal".\nAmb tot, Grau exercia com a jugador número 5 de l'equip i com a capità i els seus companys van ser Bernat Jaume, Hugo Varela, Àlex Garbí i Joel Jaume.


El Poble-sec es tenyeix de lila | Zona Sec\nCol·lectius, projectes culturals i grups socials treballen per eradicar la desigualtat i promoure una perspectiva feminista\nL’escletxa salarial entre homes i dones és del 26%. Això significa que les dones perceben gairebé 7.000 euros menys anualment que els homes. Al mateix temps, només un 31% dels càrrecs directius a les empreses estan ocupats per dones, mentre que aquestes representen un 57% del titulats universitaris. Pel que fa a les càrregues domèstiques, els homes destinen a la família i la llar un 92% menys de temps que les dones. I les dades més esfereïdores: l’any passat es van produir 97 feminicidis arreu de l’Estat, on cada vuit hores una dona denuncia un cas de violació. Aquestes són només algunes de les dades que revelen la indubtable necessitat de que el feminisme existeixi. “Des dels feminismes hem generat altres formes de relacionar-nos col·lectivament, posant en valor la fragilitat dels cossos i la necessitat d’organitzar-nos en allò quotidià, teixint xarxes entre nosaltres”. Són paraules de la Míriam, una de les impulsores de La Electrodoméstica: un grup de dones que volien tenir un espai on trobar-se, pensar i generar altres formes de relació comunitària. Des d’aquest grup donen suport a d’altres projectes feministes del barri i estan muntant un seminari sobre perspectives feministes a les ciutats.\nEls grups feministes del barri mantenen una relació fluida entre ells. L’Electrodomèstica, per exemple, treballa sovint amb les companyes de La Tinta, un espai cultural intergeneracional i antiracista que s’ha convertit en un laboratori de creació i de pensament crític i autocrític. Amb seu al Centre Cívic el Sortidor, l’Associació Cúrcuma treballa des d’una perspectiva de gènere tot facilitant “processos de presa de consciència al voltant de les múltiples identitats, desitjos i maneres de fer, acollint la diversitat com a riquesa i la creativitat com a motor de creixement”.\nLa xarxa de projectes amb perspectiva feminista al barri és gairebé inabastable i existeixen grups que l’apliquen des de diversos àmbits. La Creatura, per exemple, és “una base de dades feminista que recull propostes d’ocupació i autoocupació basades en els principis de l’economia feminista i solidària”, tal com expliquen les seves creadores. El seu objectiu és el de visibilitzar i promoure la presència de dones, lesbianes i trans en àmbits laborals tradicionalment masculinitzats.\nTransformació social des de l’antropologia\nL’Etnogràfica va néixer al 2016 de la mà de les antropòlogues Irene Cardona, Marta Ruiz i Rosa Frasquet. Treballen fent formacions per a la inclusió efectiva de la perspectiva de gènere en projectes i entitats. El seu equip de treball està format per dones, organitzades de forma horitzontal i amb els valors i metodologies de l’economia social i solidària, posant al centre a les persones i el seu benestar. La seva relació amb el barri es basa sobretot en el projecte Gènere, Educació i Criança, a través del qual estan vinculades amb els grups de criança del Poble Sec. “També hem fet tallers sobre gènere i relacions de poder, des de la nostra perspectiva antropològica, per a diferents entitats, com els Castellers del Poble Sec”, explica la Rosa Frasquet.\nEl 2015, el Protocol contra les agressions sexistes a les festes del Poble-sec va guanyar el Premi 25 de Novembre. Actualment, les seves creadores volen fer un pas més enllà i estan treballant en una guia per unes festes feministes, que presentaran cap al juny. Precisament amb la Carla Alsina, una de les impulsores del Protocol, és amb qui la direcció de l’Insitut del Teatre (IT) ha contactat, amb la intenció de començar un treball per abordar les desigualtats de gènere i les violències masclistes a l’Institut. Aquesta decisió neix arran de la petició feta pel GAF, el Grup d’Acció Feminista de l’IT , que va néixer al novembre de 2016 per denunciar “dinàmiques que consideràvem masclistes però que estaven molt acceptades i naturalitzades dins la institució”, explica una de les seves components. Tot va començar amb una enganxada de cartells a l’institut que va generar bastantes reaccions. Després van fer la presentació del col·lectiu i van posar-se en contacte amb la direcció “per explicar-los la necessitat de tenir un protocol com a institució en contra de les agressions i les actituds masclistes”. Entre les accions que ja s’han dut a terme destaquen un taller de gènere i d’assetjament que va tenir molt bona rebuda. “A les arts escèniques, tant en el món professional com a l’acadèmia, hi ha actituds que, com que treballem molt amb el cos i estem molt exposades, no es qüestionen, però que no es considerarien naturals en altres àmbits”, resumeixen.\nEls qui també s’han sumat a la perspectiva de gènere són els castellers del Poble-sec, tot creant una comissió mixta que va sorgir a partir de que la colla s’adherís al Protocol contra les agressions masclistes. La intenció, explica la Marta Sau dels Bandarres, és “aplicar aquest protocol a les Diades i les festes i també als assajos si sorgís la necessitat”. En el si de l’entitat han dut a terme activitats i tallers sobre diferències de gènere i estereotips, tant per a les dones i homes de la colla com per a la canalla i els adolescents. “La idea és ser transversals a la colla i que totes les idees del grup passin per la comissió i pel feminisme”, conclouen.\nLa cultura en el mes de la dona\nSi parlem de projectes feministes al Poble-sec, no podem oblidar un dels grans punts de trobada de dones, lesbianes i trans: La Raposa que, tal com explica una de les seves sòcies, l’Alba, “va néixer per la necessitat de compaginar oci amb reflexió política al voltant del transfeminisme i l’antiespecisme i també per la necessitat de trobar un espai propi on sentir-se segura, on estar i compartir, on habitar i viure”. Es tracta d’una cooperativa al carrer de Tapioles que gestiona un bar vegà i una llibreria feminista i que ja s’ha convertit també en un grup quotidià per a grups de criança del barri. I, si seguim parlant de llibres, no podem deixar de banda dos punts del barri vitals en la divulgació cultural, i que, tot i no definir-se pròpiament com a feministes, aquest mes acullen activitats i xerrades vinculades a la dona: La Carbonera i La Bibliomusicineteca. Pel que fa a la llibreria del carrer Blai, celebren el Març Lila amb tallers, vermuts literaris amb autores, conta-contes, un vermut poètic que tindrà lloc el proper 18 de març amb la Maria Sevilla i la Silvia Bel i la presentació d’Els Desposseïts d’Ursula K Le Guin, el 20 de març. Pel que fa a l’espai cultural La Bibliomusicineteca, han inaugurat l’exposició col·lectiva de fotografia i pintura La mirada de la mujer migrante. També han fet un recital de poesia eròtica amb la participació de 15 poetesses i, dos dimecres al mes, organitzen l’activitat Sororidad y Literatura, on conviden a totes les dones a que hi vagin a llegir, parlar i escoltar sobre dones i literatura.\nTEMES RELACIONATSdonesfeminismela bibliomusicinetecala carbonerala electrodomésticala etnográficaLa Raposala tintapoble-sec feminista


11/10/2020 - 12:10h\nEntrevistem Elisabet Rutllant, gerent del Centre Sociosanitari Ricard Fortuny de Vilafranca, que creu que una nova onada no els impactarà tant\nLa primera onada de la pandèmia de la Covid-19 va afectar durament les residències de la gent gran, on va morir molta gent. La gestió de la situació en aquest sector ha posat en qüestió el model d’atenció a la gent gran i va obligar Salut a assumir-ne la gestió, que fins a l’abril requeia a mans del Departament de Treball, Afers Socials i Famílies. Segons dades recents de la Generalitat, 4.175 persones han mort des de l’inici de la pandèmia a les residències, xifra que suposa el 31% del total de decessos a Catalunya. Per parlar de tot plegat, aquesta setmana ens hem reunit amb Elisabeth Rutllant, gerent del Centre Sociosanitari Ricard Fortuny.\nSis mesos després de l’inici de la pandèmia, com recorda tot el que ha passat?\nSi miro enrere, em sembla que ens hagi passat un tsunami per sobre. Han estat uns mesos molt durs. El que més recordo és que, molt al principi, tots els treballadors pensàvem: “Si ens posem la mascareta, en tres dies no en tenim”. Recordo la manca de material del principi i que, al final, afortunadament, es va solucionar i ens va anar arribant, també per moltes donacions. Anàvem sobre la marxa, tots plegats.\nQuina part de la gestió repetiria?\nUn dels avantatges que tenim al centre és que també som sociosanitari, i això vol dir que tenim personal sanitari qualificat i, per tant, només vam fer derivacions a l’hospital en els casos estrictament necessaris, perquè pràcticament tot el tractament que es feia als malalts als hospitals també se’ls hi podia fer al centre. La sinergia amb atenció primària i hospitals va ser molt positiva.\nO sigui que no és veritat el que es rumorejava sobre el fet que molta gent gran moria a les residències perquè no els portaven a l’hospital perquè es prioritzava gent més jove?\nEl que li puc dir és que aquí donàvem els mateixos tractaments que als hospitals perquè, com li comentava, tenim part sociosanitària. Però si el pacient tenia una descompensació o necessitava un tractament més específic que aquí no podíem donar, evidentment se’l derivava a l’hospital. Amb atenció primària i hospital teníem reunions de coordinació cada dos o tres dies. Si calia derivació a l’hospital, ho fèiem, evidentment.\nHi ha alguna cosa que ara farien diferent o que hagin après de l’experiència viscuda?\nAra estem molt més preparats i sabem molt més sobre el virus i sobre els tractaments que s’han de donar als malalts. Ara, a més, tenim tot el material i equips de protecció individuals que fan falta. Jo destacaria la formació específica del personal que s’ha fet, a banda de la feina de conscienciació, perquè cal responsabilitat individual de tothom ja que, a la mínima que hi hagi símptomes, els treballadors segueixin el protocol i no vinguin al centre. Abans, la informació que ens arribava era difosa. Canviava molt sovint, i la propagació del virus va ser imparable. Ara ho tenim tot molt més clar.\nCom encaren una possible segona onada de Covid-19?\nJo estic tranquil·la. No em fa por perquè tenim les eines per combatre-la, però li hem de tenir respecte. Crec que no ens impactarà tant com la primera perquè la immunitat aconseguida al centre és molt elevada i, com li deia, estem molt més preparats.\nTambé és possible que no impacti tant perquè molts avis i àvies han mort, no? Quina ha estat la taxa de mortalitat al centre?\nSí, no s’ha d’amagar el que ha passat. Sumant la part de sociosanitari i de residència, hem tingut el 50% de gent infectada, i les morts suposen un 21% del total. En total, hi ha 298 llits (187 al sociosanitari i 111 a la residència) i, per tant, s’han mort, fins al moment, 32 persones per Covid-19. El que ens preocupa també ara mateix és que han passat quatre mesos des de l’últim positiu a la residència i no hem estat capaços d’omplir-la.\nAixò es deu al fet que les famílies tenen por de portar-hi els seus familiars?\nÉs per por i perquè la gent sap que només poden veure’ls un cop per setmana, i molts prefereixen esperar fins que tot això passi i, mentrestant, tenir-los a casa. També cal dir que al principi no ens van deixar obrir els nous ingressos perquè, tot i no tenir casos i, per tant, ser considerada residència verda, com que el fet de poder obrir o no depenia del risc de rebrot de la zona, i en aquell moment era alt, van tardar a deixar-nos rebre nous usuaris.\nQuants usuaris nous han entrat?\nEn tres mesos i mig només n’han entrat deu, a la residència. Al sociosanitari tenim constantment ingressos i altes, però tenim menys ingressos que abans, ja que no ens arriba tanta gent des ni des d’hospitals ni des d’atenció primària perquè s’està operant molt poc i l’activitat que no és Covid-19 encara és limitada. Per tant, ens deriven poca gent.\nNo s’esperaven tardar a omplir de nou el centre?\nÉrem conscients que costaria, però, sincerament, no tant. Al sociosanitari tenim més de 60 llits buits, i a la residència 26. Això no havia passat mai, i des d’aquí vull donar un missatge d’absoluta tranquiŀlitat, ja que tenim aprovats els plans de contingència. A més, el personal ha rebut formació continuada al llarg d’aquests mesos, tenim EPIs per a mesos i som una residència verda sense cap cas des de finals de maig.\nAbans parlava de les visites. Com les han organitzat? Des de quan les permeten?\nTenint en compte que l’últim positiu va ser a finals de maig, les visites van començar a entrar al mes de juny, un cop aprovat el nou protocol i quan vam ser declarada unitat verda. Fins ara cada usuari rebia un familiar un cop per setmana de manera presencial i, a més, feien una videotrucada. A partir d’ara, amb un altre nou protocol, podran entrar tres familiars per usuari, i més d’un cop per setmana. Ho fem sempre en espais exteriors perquè tenim uns jardins molt grans, però per a l’època de fred hem habilitat una zona interior perquè es pugui garantir la distància de seguretat.\nNo deixen que els usuaris facin sortides a l’exterior, oi?\nEs deixen fer sortides d’un dia, però poques. El protocol diu que s’ha de ser molt estricte en temes com ara la mascareta, i per ser-ho s’ha de ser autònom, i la gran majoria dels nostres usuaris no ho són. Per tant, de moment, pocs poden sortir del centre. Ara bé, en el cas que puguin sortir es fa una declaració jurada d’ell i família, i aleshores es pot sortir. Pensi que ja no només ho fem per la seva seguretat, sinó que posen en risc tota la residència. Tampoc deixem que els familiars visitin els usuaris dins les unitats, tot i que hi ha dues excepcions: quan la persona és ja al final de vida, i si hi ha alguna descompensació. En aquests casos, se’ls dona equips de protecció individuals a les famílies i els poden visitar dins les habitacions.\nEls usuaris necessiten les visites.\nÉs clar. Els protegim al màxim de la Covid-19, però les visites són absolutament necessàries. Els avis i àvies són persones diferents després de rebre la seva família. Nosaltres fem bona feina, però no som la família.\nQuina és la seva opinió sobre la gestió de les residències per part de la Generalitat?\nLa nostra casuística (en ser sociosanitari i residència junts) va fer que no patíssim tant l’abandonament en què es van deixar les residències a l’inici de la pandèmia, a tots els nivells. Gràcies al sociosanitari, que depèn de Salut, ens arribaven EPIs, encara que escassos, i protocols d’actuació, que nosaltres utilitzàvem i aplicàvem a tot el centre. A les residències, on hi havia la població més vulnerable, mancaven recursos per fer front a la pandèmia, i es va actuar tard. Quan el Servei Català de la Salut va agafar la gestió de les residències, la situació va millorar. Ara tot és diferent. El pla de contingència que hem hagut de preparar per fer front a una segona onada és extens i exigent.


Els promotors perceben canvis en el sistema judicial - Regió7 :: El Diari de la Catalunya Central\nEls promotors perceben canvis en el sistema judicial\nEls ciutadans que impulsen la iniciativa creuen que l'alarma social està fent obrir els ulls als jutges\na.g.s. 28.10.2019 | 00:07\nEl cas de la primera Manada de Manresa va incrementar la preocupació ciutadana pels casos d'agressió sexual. Hi va haver protestes als carrers de la capital del Bages i davant de l'Audiència Provincial de Barcelona, on va tenir lloc el judici, per fer que els jutges tipifiquin aquest tipus de delictes com a agressió sexual. «No és abús, és violació», es podia llegir en cartells que portaven algunes persones que van secundar les protestes.\nUna reacció ciutadana que, segons els promotors que han engegat recentment la campa-nya per sufragar els costos judicials de la víctima, està ajudant a canviar la percepció dels jutges cap a aquests casos. En el cas de Pamplona, el Tribunal Suprem va modificar la sentència i va considerar que l'atac va ser una agressió sexual.\nEl jutge encara no ha fet pública la sentència del cas de Manresa de fa tres anys, el dia 29 d'octubre, a l'antiga fàbrica Vinyes, abandonada i actualment tapiada per impedir-hi l'accés. Els promotors perceben, però, que la justícia comença a ser més sensible a la preocupació de la ciutadania, i de moviments feministes, i per aquest motiu la fiscalia va decidir canviar la seva posició en l'escrit final, en la darrera sessió del judici, i va qualificar els fets de d'agressió sexual en comptes d'abús. Tot i això, consideren que encara queda camí per recórrer perquè el sistema judicial sigui més sensible a les víctimes de violacions.\nInicien una campanya per ajudar la víctima de la primera violació múltiple a Manresa. Manresa


Hotel Europa City Berlín Alemanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nbasat en 129 comentaris "Location, breakfast, helpful staff and nice quiet room"\nSobre Hotel Europa City\nIdeal tant per a la diversió com per al relax, Hotel Europa City es troba a la zona de Wilmersdorf de la ciutat de Berlín. L'hotel és a 0 km del centre de la ciutat i permet accedir a les instal.lacions més importants de la ciutat. Per aquells de vosaltres que vulguin aventurar-se Kunert, Nanos, Absolut in Mode són només algunes de les atraccions disponibles per als visitants. El Hotel Europa City, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Mentres estan allotjats en aquestes meravelloses instal.lacions, els clients poden gaudir de Wi-Fi gratuït en totes les habitacions, recepció 24 hores, express check-in/check-out, magatzem d'equipatge, Zones públiques amb Wi-Fi. L'ambient de Hotel Europa City es reflexa en cada habitació. televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, calefacció són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Hotel Europa City.\nFinalització de l'edifici: 1960\nPel preu que vam pagar nosaltres, oferta d'última hora amb esmorzar inclòs. relació qualitat/preu excel·lent\nhotel bien situado en una zona tranquila, metro a 50 metros, parada de taxis cerca, Comentat el 13 d'abril 2012\nVery comfortable Comentat el 25 de juliol 2016


La Diputació presenta una guia 'amb solucions' als 10 principals reptes als quals s'enfronten els ajuntaments - Valencia noticies\nEl document posa l’accent en la importància de la transparència i la participació ciutadana com a forma de ‘bon govern’\nCastelló, 04.12.2019. El Palau de les Aules ha acollit aquest matí la presentació de la Guia per al Bon Govern Local que ha editat la Federació Espanyola de Municipis i Províncies (FEMP) de la mà de la Diputació Provincial de Castelló. Es tracta d’un document de més de 100 pàgines en què es recopilen els 10 principals reptes als que s’han d’enfrontar els servidors públics -en especial els nouvinguts- dins de l’àmbit de la transparència i de la participació ciutadana i les seues respectives solucions. Dos preceptes que defineixen, en paraules del president de la institució provincial, José Martí, «l’esperit del que ha de ser una administració pública».\n«Ara, per sort, ja no existeix la política que dona l’esquena a la gent, perquè la nostra gent ha evolucionat, ha avançat i s’ha apoderat fins a convertir-se en una societat crítica, racional i participativa amb el seu entorn. Cada dia s’involucren més i demanen saber més del què fem i com ho fem. I estan dins del seu dret».\n«Per això naix aquesta publicació», ha dit la diputada de Participació i Transparència, Xaro Miralles, qui ha aprofitat l’ocasió per a agrair «l’exemplar» treball de coordinació dut a terme pel cap del Servei d’Innovació i Administració Pública de la Diputació de Castelló, Borja Colón de Carvajal. «Estem davant document essencial per a la vida política i institucional actual, perquè ens donarà les pautes per a avançar en la consolidació de principis fonamentals per a aconseguir una administració competitiva, oberta, innovadora i transparent, que és al que tots aspirem».\nLes temàtiques que s’han abordat durant la jornada de presentació han sigut la responsabilitat social; la privacitat; la digitalització; la protecció de dades; les polítiques de recursos humans; la planificació, la gestió i la rendició de comptes; la contractació electrònica; la comunicació; la presa de decisions amb dades i el dret del ciutadà a l’accés a la informació.\nEntre els experts del sector que han participat i intervingut en l’acte destaquen el catedràtic de Dret Administratiu de la Universitat Jaume I i president del Consell de Transparència, Accés a la Informació i Bon Govern de València, Ricardo García; el catedràtic de Ciència Política i de l’Administració a la Universitat Pompeu Fabra Carles Ramió; el director general de Transparència i Bon Govern de la Junta de Castella i Lleó, Joaquín Meseguer, la cap del Servei de Contractació i Central de Compres de la Diputació de Castelló, María Pilar Batet; i la directora de Serveis, Innovació i Transformació de l’Administració de la Diputació Foral de Guipúscoa, Goizeder Manotas, entre d’altres.\nLa Guia per al Bon Govern de la FEMP ja es pot consultar des del seu web oficial.\nJosé Martí enalteix la gran dotació tecnològica de l'Hospital Provincial, consolidat com a centre oncològic de referència a nivell nacional\nLa Comissió Mixta de Seguiment del Contracte Programa de À Punt Media valora un informe sobre el compliment dels indicadors de gestió i qualitat del seu primer any de vigència


Compromís del Consistori amb el Desenvolupament Sostenible\nCompromís del Consistori amb els Objectius de Desenvolupament Sostenible\nLa regidora de Cooperació, Migració i Govern Obert, Neus Fàbregas, ha participat en un taller organitzat per la Fundació Musol sobre els Objectius de Desenvolupament Sostenible i l’Agenda 2030 de les Nacions Unides, amb el lema “Un compromís global, una realitat local”.\nEn el taller, organitzat per la Fundació Musol en el Col·legi Major Rector Peset, s’ha presentat un esborrany de metodologia d’implementació dels Objectius de Desenvolupament Sostenible (ODS) en l’àmbit local, elaborat per la Fundació. Els experts en matèria de cooperació, desenvolupament i sostenibilitat que han participat en les taules redones constituïdes han debatut aquesta metodologia, que es completarà i enriquirà amb les seues aportacions.\nEl document resultant serà el full de ruta per a posar en marxa un projecte pioner en l’àmbit de la municipalitat i que servirà de pilot en l’aplicació dels ODS en les polítiques d’una de les regidories de l’Ajuntament de València. Tal com Rafael García Matíes, director de la Fundació Musol, ha afirmat en la seua intervenció en el taller, “els municipis sempre han sigut el banc de proves per a noves polítiques, així que ho seran també per a l’aplicació dels ODS”.\nPer a Neus Fàbregas, Regidora de Cooperació i Participació de l’Ajuntament de València i encarregada d’inaugurar el taller és necessari conjugar esforços i “connectar-nos per a transformar el que és local en el que és global, implementant els ODS de manera crítica i de forma coherent entre la teoria i la pràctica”. Per a la regidora “aquest projecte és una gran eina per a seguir treballant en aquest sentit. Els ODS i la metodologia ens poden permetre seguir generant transversalització en l’Ajuntament i sinergies entre les regidories i serveis”.\nLa construcció d'un centre polivalent desvetla restes del claustre del Convent del Pilar del segle XVII\n12 + dotze =


Inversió de 23,5 milions d'euros de la Diputació per preservar el patrimoni arquitectònic de la demarcació - Rubí Informa!\nInici » Notícies » Notícies Generals » Societat » Inversió de 23,5 milions d’euros de la Diputació per preservar el patrimoni arquitectònic de la demarcació\n30 Octubre 2018 a 10:00\nD’edificis monumentals i jaciments arqueològics\nMarc Castells Subvencions Patrimoni Diba//Foto: Diba\nCoincidint amb l’Any Europeu del Patrimoni Cultural, que se celebra aquest any, la Diputació destina 23.586.642,43 € a preservar el patrimoni arquitectònic de la demarcació, mitjançant obres de consolidació, reforma i rehabilitació d’edificis monumentals i jaciments arqueològics. Aquesta és la inversió més important feta, en un sol any, per la Diputació en actuacions de l’SPAL.\nCastells ha assegurat que és una “aposta sense precedents, de les més importants a nivell econòmic”, una inversió que repercutirà a tot el territori de la demarcació de Barcelona i “permetrà un retorn econòmic i social en base a la generació d’activitat econòmica, vinculada a la recuperació arquitectònica, però alhora també permetrà, en base a la identitat local dels municipis, crear rutes, crear relats que permetin fer arribar, en aquests municipis, gent d’arreu del territori que els vulgui conèixer i visitar”.\nEn aquesta línia, el president de la Diputació ha explicat que, a més de generar economies vinculades al món del turisme, “provocarà un benefici colateral extraordinari» pel fet «que molts d’aquests béns que la Diputació ajudarà a restaurar podran ser utilitzats”.\nDurant la seva intervenció, Castells també ha recordat els més de cent anys de tasca que es duu a terme des de l’SPAL, fet pel qual “la nostra tradició ens avala” i aquesta inversió posarà “en valor el futur que poden generar totes aquestes intervencions en petits municipis, però també en grans municipis, en tot tipus de patrimoni: des de castells, esglésies, ateneus i museus, etcètera”.\nD’altra banda, el cap del Servei Arquitectònic Local de l’SPAL, Joan Closa, ha fet èmfasi en la idea que “qui en sortirà beneficiat és el patrimoni” i ha posat com a exemple que aquest nou ajut de la Diputació és una bona notícia “pels que som experts i coneixedors del patrimoni”. Closa també ha detallat els criteris de valoració dels projectes, com la seva qualitat, la viabilitat, la idoneïtat i el cofinançament.\nEl programa, impulsat per la Diputació de Barcelona, dona suport econòmic a 201 actuacions de les 12 comarques de la demarcació, donant una subvenció del 100% de l’import sol·licitat. El suport ofert als ajuntaments té la finalitat de garantir la pervivència del patrimoni arquitectònic i arqueològic local per tal de poder-lo usar o millorar-ne l’ús actual.\nPel que fa als edificis o edificacions d’interès històric, cultural, arquitectònic o paisatgístic, les obres que compten amb el suport de la Diputació tenen l’objectiu de garantir la seguretat de l’equipament, millorar-ne la funcionalitat, reduir el consum energètic i, alhora, implantar les energies renovables. A més també es treballa per evitar-ne la degradació.\nD’altra banda, les actuacions de recerca històrica i consolidació de restes de jaciments arqueològics que han rebut suport de la corporació han de formar part d’un projecte que tingui per objectiu donar-los valor i difondre’ls.\nAquest programa, inclòs dins del Pla “Xarxa de Governs Locals 2016-2019“, també ha comptat amb un reconeixement específic als petits municipis, de fins a 1.000 habitants, i que consisteix en assistència tècnica i jurídica especialitzada.\nMés de 100 anys apostant pel patrimoni\nEl suport de la Diputació al patrimoni arquitectònic de la demarcació no és nou. El 9 de juny de 1914, sota la direcció d’Enric Prat de la Riba, la Diputació va crear el Servei de Patrimoni Arquitectònic Local (SPAL), que té l’objectiu d’assessorar i oferir suport tècnic i científic als municipis a l’hora de dur a terme actuacions en els seus monuments i centres històrics.\nConegut antigament com a Servei de Catalogació i Conservació de Monuments, va ser el primer organisme d’una administració pública estatal dedicat a la salvaguarda, conservació i restauració del patrimoni monumental.\nAl llarg d’aquests més de cent anys d’història, l’SPAL s’ha convertit en un referent absolut de la restauració monumental, sempre a l’avantguarda del debat tècnic, científic i legal en matèria de conservació, catalogació i restauració. Entre les restauracions més emblemàtiques, hi trobem el Palau Güell (Barcelona), el Monestir de Sant Llorenç (Guardiola de Berguedà), el Castell de Boixadors (Sant Pere Sallavinera), l’església de Sant Vicenç de Malla (Malla), l’església de Sant Jaume Sesoliveres (Igualada) i l’església de Sant Quirze de Pedret (Cercs).\n#CatalunyaPatrimoni #CatalunyaTurisme #diba #patrimoni arquitectònic #SPAL


Protecció Civil de la Generalitat ha hagut d’activar l’Alerta del Pla d’emergència exterior del sector químic de Catalunya (PLASEQCAT) per un episodi de males olors i possible toxicitat en una empresa de neteja de cisternes de productes químics a Abrera.\nA conseqüència de l’incident s’han produït molèsties a l’escola Francesc Platón i Sartí d’aquesta localitat baixllobregatina que s’ha confinat seguint els protocols d’autoprotecció. Segons ha informat el Sistema d’Emergències Mèdiques, que ha desplaçat tres ambulàncies, hi ha hagut quatre persones afectades, dos alumnes i dos adults, per molèsties als ulls. Aquestes han estat traslladades a l’Hospital Sant Joan de Déu de Martorell. No es té constància de cap afectació personal greu. Els familiars o persones tutores no han hagut d’anar a buscar nens i nenes.\nEls Bombers de la Generalitat han desplaçat tres dotacions i han revisat les instal·lacions de l’empresa i han confirmat que no hi havia fuita. Segons les primeres informacions l’olor correspondria a un producte que s’utilitza en la neteja de les cisternes (acrilat d’etil).\nEl tècnic de protecció civil de l’Ajuntament d’Abrera ha informat de l’activació del pla municipal de protecció civil i està coordinant l’atenció logística als afectats. Protecció Civil de la Generalitat ha desplaçat al lloc de l’accident un tècnic per donar suport a la gestió. El CECAT ha estat en contacte amb l’ajuntament i el centre educatiu.\nSegons fonts municipals, el tècnic de Protecció Civil de l'Ajuntament d'Abrera ha informat que a les 12.25 hores s'ha donat per finalitzat el confinament de l'escola. Els i les alumnes del centre han sortit de les aules i han marxat cap a casa o s'han dirigit al menjador escolar.


El setè art se cita a Jean amb la 12a edició de la Verema de Cine - Jean Leon\nEl setè art se cita a Jean amb la 12a edició de la Verema de Cine\nJa és una tradició. Un esdeveniment que arriba just amb la finalització de l’estiu i que serveix per donar la benvinguda a la tardor. Un any més, i ja en van 12, Jean Leon ha organitzat la Verema de Cine. Una trobada d’actors i actrius que venen a passar el dia al celler amb un únic objectiu: divertir-se i conèixer com es fa la verema a Jean Leon.\nEntre els convidats d’aquest any hi figuraven actors de renom com Miquel Fernández, Carlota Olcina, Montse Alcoverro, Peter Vives, Mercè Montalà, Cristina Brondo o Miriam Marcet.\nLa jornada va tenir lloc el passat dissabte i es va donar el tret de sortida a les 10 del matí amb un esmorzar de pagès. Un cop esmorzats i equipats amb barrets de palla i estisores, els convidats van anar a la vinya a collir el raïm de la varietat petit verdot i després van participar en el tradicional concurs de veremadors, on guanya l’equip que més most extreu trepitjant el raïm collit amb un temps limitat. Els guanyadors d’aquesta prova van rebre un estoig de Vinya Le Havre Cabernet Sauvignon Reserva que va entregar la directora de Jean Leon, Mireia Torres.\nDesprés d’embotellar i etiquetar el vi que havien trepitjat l’any anterior, es va celebrar el dinar de verema, acompanyat dels vins Jean Leon Vinya Gigi Chardonnay 2016 i Jean Leon Vinya Le Havre Cabernet Sauvignon Reserva 2013.\nFi de festa amb Vinya La Scala\nPer clausurar aquesta nova edició de la Verema de Cine, tots els assistents van poder brindar amb un excepcional Jean Leon Vinya La Scala Cabernet Sauvignon Gran Reserva de l’anyada 1988, en format de 6 litres. Mireia Torres va ser l’encarregada de presentar-lo als convidats.\nLa Verema de Cine de Jean Leon, que ret homenatge a la vinculació del fundador del celler, Jean Leon, amb el món del cinema en el Hollywood dels anys cinquanta i seixanta, s’ha consolidat com a una de les cites ineludibles per als actors i actrius.


Els contenidors de Granyena i la taxa de festes de Vinaixa, entre les queixes al Síndic del 2015 | Notícies | SomGarrigues\nEls contenidors de Granyena i la taxa de festes de Vinaixa, entre les queixes al Síndic del 2015\nAmb motiu de la presentació de l’Informe al Parlament 2015 del Síndic de Greuges de Catalunya, lliurat aquest dijous 11 de febrer, s’han donat a conèixer els resultats desglossats per comarca (nombre de queixes, àmbits de queixa, etc). A les Garrigues hi va haver un total de 36 actuacions (10 queixes i 26 consultes), quasi la meitat que el 2014, com recull Ràdio les Borges. I és que aquell any, el Síndic va visitar la comarca al gener, mentre que l’any passat no va venir.\nDe les 36 actuacions del 2015, encapçala la llista les Borges amb 13, seguida de Juneda amb 8 i Castelldans amb 3, mentre que el Consell Comarcal n’ha rebut també tres, en dues de les quals l’organisme ha acceptat la resolució del Síndic i en una no s’ha considerat que l’actuació fos irregular. També hi ha hagut consultes i queixes a Maials, Llardecans, Torrebesses i Sunyer.\nL’informe explica, també, dos casos concrets. D’una banda, la queixa d’un particular per les molèsties d’olors i brutícia per la ubicació d’uns contenidors de la brossa al municipi. Amb el canvi de sistema de la recollida a nivell comarcal (menys punts de contenidors), el consistori va reubicar-los i ara ja no són on eren.\nD’altra banda, a Vinaixa hi va haver una queixa per disconformitat amb les taxes de les festes municipals. Atès que la normativa tributària no preveu cap taxa per l’organització d’actes i celebracions populars per part de l’Ajuntament, i per evitar confusió als veïns sobre la naturalesa jurídica d’aquesta contribució, el Síndic va suggerir al consistori que informés a tots els veïns que no es tracta de cap impost, sinó d’una aportació econòmica voluntària, sense que el fet de no fer-la suposi l’exclusió en els actes i celebracions organitzades. L’Ajuntament va respondre que en el futur s’abstindria de requerir cap import en concepte de “taxa de festes” i que aclariria a la ciutadania en general que es tracta d’una aportació voluntària.\nEl proper dijous, 18 de febrer, el Síndic serà a les Borges per recollir noves queixes o consultes. Atendrà la població durant tot el dia al Centre Cívic de la capital comarcal, però les persones interessades han de concertar entrevista prèviament trucant al 900 124 124 o enviant un correu electrònic a sindic@sindic.cat.


NETWORKIA CUZCO, nou emblema del concepte Flexible Workspace a Madrid | Networkia\nEls flexible workspaces es consoliden com una alternativa cada vegada més interessant enfront dels lloguers tradicionals a causa de la qualitat, instal·lacions, equip humà, preus competitius i la immediatesa en la seva incorporació. Per aquest motiu, Networkia Business Center, ha obert el seu cinquè workspace a Madrid, situat en el districte de Cuzco, al costat de Passeig de la Castellana, la zona comercial i financera de la capital per excel·lència. Podem resumir els avantatges que aporten els espais flexibles en els següents punts:\n1. Atracció i retenció de talent\nAquest nou centre, denominat NETWORKIA Cuzco, està totalment pensat per a relacionar-se, traient el màxim partit a les zones comunes que van des de zones de meeting point, cabines de phone booth ideals per a videoconferències i trucades confidencials i coffee corners que permeten moments de distensió i reunions informals. Tot això sembla confirmar que, perquè una empresa experimenti el que realment li aporta un espai flexible, els seus professionals han de tenir accés a les eines i a l’entorn adequat per a cada circumstància. Un només espai pot no ajustar-se a totes les situacions, per la qual cosa Networkia ofereix en un únic centre, diferents alternatives per a poder dur a terme diferents tasques i activitats segons la necessitat de cada moment.\n2. Major productivitat\nPrincipalment, Networkia Cuzco està pensat per a equips mitjans i grans ja que la majoria de les oficines privades que disposa tenen una capacitat de 8 i 12 persones, aconseguint en alguns casos els 20 llocs. Si un equip se sent còmode en el seu lloc de treball, tant amb les seves instal·lacions com amb l’ambient, el seu treball serà molt més productiu i conseqüentment, estarà més enfocat a aconseguir els seus objectius amb una probabilitat d’èxit major.\n3. Major agilitat i economia d’escala\nUn dels majors beneficis de l’espai flexible és que permet a les empreses ser més àgils i créixer ràpidament, especialment en nous mercats, ja que ajuda a incrementar la velocitat de la comercialització. Els centres de Networkia ofereixen un nivell de connectivitat i una tecnologia totalment adaptables i ideals que contribueixen al fet que les empreses puguin ser més dinàmiques i flexibles és al que cada circumstància requereix.\n4. Major diversitat i inclusió\nUna dels avantatges d’un Business center és poder estar treballant en el teu negoci però al mateix temps compartint zones amb altres professionals, i això, és molt beneficiós per a aquelles empreses que pretenguin estendre el seu ventall de contactes. A més, l’espai flexible pot ajudar a millorar la inclusió de grups que busquen equilibrar la vida personal i laboral. Finalment i no menys important, la decoració del nou espai. Tots coneixem la definició tradicional d’oficina però hem de començar a pensar que el paper i la foto típica d’un espai físic de treball està canviant. És cada vegada més flexible i necessita d’altres característiques, tecnologia i instal·lacions per a complir la seva funcionalitat. En altres paraules, la tecnologia està canviant el concepte d’oficina moderna i hem d’estar preparats per a un futur que necessita llocs de treballs adaptables. Per aquest motiu, Networkia cuida la seva decoració i la seva imatge amb elements d’alta qualitat i que aportin calidesa i benestar perquè les empreses i els seus empleats se sentin bé. En Networkia comptem amb espais ideals per a fomentar la creativitat i la innovació fora de les clàssiques i tradicionals oficines corporatives de les empreses. Així que, en definitiva, apostem totalment pel talent.\nTreballem a generar espais òptims per a captar i fidelizar talent. Si vostè és el que està buscant per al seu equip, en els nostres centres trobarà un lloc ideal per a dur a terme el seu negoci amb èxit.\nPrevious Previous post: El teu Coworking en Alcobendas\nNext Next post: Lloguer dels millors espais per a Showrooms i pop-up stores


L’Entesa qualifica de mentidera i de molt pobra la defensa del PTI en el Ple del Consell que l’ha aprovat\nL’Entesa Nacionalista i Ecologista (ENE) es lamenta perquè aquest matí s’ha donat el vist-i-plau al Pla Territorial Insular d’Eivissa i Formentera (PTI) i creu que les argumentacions usades pel PP han sét molt pobres –algunes, mentides- i massa partidistes pel caràcter que se li volia donar al document.\nEn opinió dels nacionalistes, la pobresa de l’argumentari del PP s’ha vist en el moment en que Josep Torres, conseller d’Urbanisme, ha dit que "el valor del PTI és la propietat privada", cosa que revela la inexistència del concepte d’interès general per al PP.\nQuant a les mentides, el PP ha manifestat que es preserven els primers 500 m de la costa, cosa que no és certa quan es pensa en els 44 plans parcials que deixen amb efecte, la majoria dels quals es troben a la costa, com és el cas de ses Variades (Sant Antoni). Per tant, tambés es menteix quan es diu que el Consell no classificarà sòl perquè una bona part d’aquests plans parcials havien passat, ja, a rústics. Pel que fa a la promoció que es fa de l’allotjament en sòl rústic, això sí significarà un increment de places turístiques, al contrari del que ha dit el conseller. Turísticament, també és una solemne mentida dir que Eivissa i Formentera seran més competents en matèria turística perquè les nostres primeres competidores, Mallorca i Menorca, seguiran comptant amb normes territorials proteccionistes, amb el valor afegit turístic que això significa. La inedificabilitat del 30% del territori també és mentida, perquè el 100% és edificable. Igualment, és mentida que s’hagin posat més restriccions als camps de golf i que s’endureixin les condicions per a nous hotels rurals.\nEls nacionalistes lamenten l’insularisme barat i de fira que practica el PP perquè Eivissa és defensada al Parlament per a excepcions negatives territorialment, mai positives (com va ser el cas de la moratòria de camps de golf de la legislatura passada). L’Entesa (ENE) anuncia que les 10 lleis a modificar per a l’aprovació definitiva del PTI que s’hauran de tramitar al Parlament comptaran amb l’oposició del grup parlamentari PSM-Entesa Nacionalista, el qual instarà a tots els grups parlamentaris a que col·laborin en aturar aquest bunyol legislatiu i el PTI proposat perquè es retiri i se’n torni a redactar un de més proteccionista i participat.